'जय हो' सलमान खान के फैंस के लिए एक बोनस बोनांजा है. बोनस इसलिए कि अब तक जो फैंस परदे पर अपने हीरो की एक झलक और उसकी 'लार्जर दैन लाइफ' इमेज को देखने भर से ही खुश हो लेते थे, उनके लिए इस फिल्‍म में कहानी है, ड्रामा है, कॉमेडी है, एक्‍शन है और इन सबके साथ है एक संदेश- 'अगर आप किसी को थैंक्‍स बोलना चाहते हैं तो थैंक्यू मत बोलिए, तीन लोगों की मदद कीजिए और उन तीन लोगों से कहिए कि वह भी तीन लोगों की मदद करें.' यकीनन फिल्‍म देखकर जब आप बाहर निकल रहे होंगे तो आपके जेहन में यह संदेश असर कर चुका होगा.